Številka: 013-1/2020

Datum: 6. 10. 2021

### ZAPISNIK

**11. seje Sveta za invalide Republike Slovenije,**

ki je potekala v sredo 6. 10. 2021, ob 10.00

preko spletne aplikacije MS Teams

**Navzoči člani:** Tanja Dular (MDDSZ), Mateja Urbančič (MF), Bogdan Pezdirc (MZIP), Polonca Čižman Žagar (ZPIZ), dr. Aleksandra Tabaj (URI Soča), Sergeja Travner (ZZZS), Karl Destovnik (ZIZRS), dr. Katja Vadnal (INV. ORG), Brane But (INV.ORG), mag. Barbara Kobal Tomc (IRSSV), Dane Kastelic (INV. ORG), mag. Adolf Videnšek (INV. ORG) in Ivo Jakovljević (INV. ORG)

**Odsotni:** Simon Žorga (MK), dr. Manica Jakič Brezočnik (MIZŠ), Jadranka Kološa Rop (MJU), Damijan Jagodic (MZ), Lea Kovač (ZRSZ), dr. Valerija Bužan (SOUS), Drago Koprčina (INV. ORG) in Emir Okanović (INV. ORG)

**Ostali navzoči:** Saša Mlakar (MDDSZ)

**PREDLAGAN DNEVNI RED:**

**PREDLAGAN DNEVNI  RED:**

1. Pregled zapisnika 10. seje Sveta za invalide RS
2. Predsednik Sveta za invalide RS bo ob zaključku predstavil delo drugega mandata
3. Razno

Predsednik Dane Kastelic je pozdravil vse prisotne ter predstavil dnevni red. Člani Sveta so dnevni red potrdili. Povedal je, da je to zadnja seja drugega mandata in da se tudi on poslavlja ne le z mesta predsednika, temveč ne bo več prisoten v Svetu za invalide RS. Vendar pa bo še vedno spremljal in podpiral delo Sveta.

**Ad.1**

Pregled zapisnika 10. redne seje.

**Sklep 1.1:** Člani Sveta za invalide RS so soglasno sprejeli zapisnik 10. seje.

**Ad.2**

Predsednik Sveta za invalide RS je ob zaključku v kratko predstavil delo drugega mandata in poudaril, da je bilo to precej zahtevno in aktivno obdobje, da se je v tem letu uspelo dvigniti invalidsko pokojnino na minimalno 388 eur, saj je pred tem imelo okoli tisoč invalidov pokojnino pod 300 eur. Odpravila se je diskriminacija po ZPIZ-2. V Zakon o spremembah in dopolnitvah zakona o zdravstvenem varstvu in zdravstvenem zavarovanju (ZZVZZ) je bila ponovno sprejeta obnovitvena rehabilitacija, sprejet je bil Zakon o spremembah in dopolnitvah Zakon o zaposlitveni rehabilitaciji in zaposlovanju invalidov (ZZRZI). Svet je sodeloval tudi v delovni skupini za pripravo Zakona o lastninskem preoblikovanju Loterije Slovenije, ki pa žal še ni šel v obravnavo. Predvsem pa je poudaril, da je Svet po letih aktivnega delovanja za uresničitev in implementacijo 33. člena Konvencije o pravicah invalidov že pred dvema letoma s pomočjo izbranega Inštituta za javno upravo pri pravni fakulteti, pripravil osnutek Zakona o Svetu za invalide RS, ki še vedno ni šel v obravnavo in do realizacije v Slovenskem političnem prostoru, čeprav je MDDSZ že leta 2017 izvedlo javno naročilo za izvedbo analize pravno finančne strukture Sveta. Dejal je, da bi moral biti sprejem Zakona v naslednjem mandatu Sveta prioriteta.

Predsednik je tudi povedal, da je Varuha za človekove pravice predlagal MDDSZ, da prevzame mesto Sveta za invalide RS po 33. členu Konvencije o pravicah invalidov in po Pariških načelih. V ta namen je na MDDSZ poslal dva dopisa in predlagal MDSZ, da skliče sestanek s predstavniki NSIOS (Borut Sever) in Sveta za invalide RS. Ker je predsednik Sveta bil zadržan na dan sestanka je predlagal druge člane (Karl Destovnik, Ivo Jakovljević, Brane But in Saša Mlakar).

Karl Destovnik je seznanil vse prisotne člane o poteku sestanka in izpostavil, da so bili vsi prisotni tako NSIOS kot člani Sveta enotnega mnenja, da mora Svet ostati in ga morajo voditi invalidi s pomočjo strokovnih institucij.

Saša Mlakar je dodala, da je Varuh predlagal tudi možnost dvojnega delovanja, da bi njegov institut prevzel vlogo posameznih vprašanj ostalo, kot je definirano v zakonu pa bi lahko prevzel Svet za invalide RS. Varuh je tudi dejal, da je pozval snovalce zakona k odgovoru na njegove pripombe na zakon in le teh ni prejel. Vendar so bili vsi odgovori Varuhu nemudoma posredovani s strani Instituta in prof. Pirnata preko MDDSZ (zavedeno). Na te odgovore se Varuh ni odzval. Na koncu sta tako Varuh, kot predstavnik MDDSZ, državni sekretar, mag. Cveto Uršič zagotovila, da proti invalidom ne bodo delovali, kar je dodal tudi Brane But.

Na koncu druge točke je bil podat tudi predlog, da se na MZ pošlje dopis z vprašanjem o tem, kdaj bo objavljen nov seznam telesnih okvar.

**Ugotovitveni sklep 2.1:** Člani sveta so se seznanili s pregledom štiriletnega mandata Sveta za invalide RS.

**Ad.3**

Razno:

Predsednik Dane Kastelic, se je vsem zahvalil za aktivno delo in dobro sodelovanje. Še enkrat je poudaril, da bo delo Sveta spremljal in po njegovih močeh tudi pomagal. Člani Sveta pa so se zahvalili predsedniku za njegovo delo in korektno sodelovanje v dveh mandatih delovanja Sveta.

Zaključek seje: 12.15

Pripravila:

Saša MLAKAR Dane KASTELIC

S E K R E T A R K A P R E D S E D N I K